text: Tølini hjá Region Hovedstaden og Statens Serum Institut eru ikki eins. Region Hovedstaden heldur ikki at tey, sum eru innløgd av aðrari orsøk, men hava korona, eiga at telja við í tølunum
text: #000002
text: Sambært almennu tølunum frá Statens Serum Institut vóru 265 persónar innlagdir við koronu í Region Hovedstaden tann 22. desember. Egnu tølini hjá Region Hovedstaden siga, at 183 vóru innløgd.
text: #000003
text: Orsøkin er, at Region Hovedstaden, í mun til Staten Serum Institut, ikki telur sjúklingar við, sum eru innlagdir av aðrari orsøk enn korona. Altso, triði hvør innlagdur sjúklingur við korona, er innlagdur av aðrari orsøk.
text: #000004
text: Tað skriva danskir miðlar í dag.
text: #000005
text: - Tølini eru misvísandi, um vit telja tey við, sum eru innløgd av aðrari orsøk hóast tey hava covid-19. Tað er umráðandi at vit nøkta tørvin sum er, og at tað ikki verður sett meira orka av til korona enn neyðugt.
text: #000006
text: - Tað er ein rúgva av sjúklingum við øðrum har annað enn korona plágar, og tey bíða eftir at sleppa framat, sigur Leila Lindén, limur í høvuðsstjórnini í Region Hovedstaden, við Berlingske.
text: #000007
text: Tá hugt verður eftir tølini fyri intensiv innløgd við koronu, eru tølini hjá Region Hovedstaden og Statens Serum Institut meira eins.
text: #000009
text: Í Føroyum telja vit eisini allar sjúklingar við í hagtølunum, hóast korona ikki er beinleiðis orsøkin til innlegging. Í november greiddi Tummas í Garði, varastjóri í Sjúkrahúsverkinum, Portalinum frá, at tað í flestu førum var av aðrari orsøk enn korona, at fólk vórðu innløgd. Í løtuni eru tvey fólk innløgd við koronu í Føroyum.
text: #000010